จังหวัดคางาวะ

**จังหวัดคางาวะ** () เป็นจังหวัดหนึ่งของประเทศญี่ปุ่น ตั้งอยู่บนเกาะชิโกกุ มีจำนวนประชากร 919,077 คน (ณ วันที่ 6 มิถุนายน ค.ศ. 2024) มีขนาดพื้นที่  ทำให้เป็นจังหวัดที่มีขนาดพื้นที่น้อยที่สุดในประเทศญี่ปุ่น จังหวัดคางาวะติดกับจังหวัดเอฮิเมะทางทิศตะวันตกเฉียงใต้ และติดกับจังหวัดโทกูชิมะทางทิศใต้

เมืองหลวงและเมืองที่ใหญ่ที่สุดของจังหวัดคางาวะคือ นครทากามัตสึ เมืองที่สำคัญอื่น ๆ เช่น นครมารูงาเมะ นครมิโตโยะ และนครคังอนจิ จังหวัดคางาวะตั้งอยู่ริมทะเลในเซโตะ ตรงข้ามกับจังหวัดโอกายามะที่อยู่บนเกาะฮนชู ซึ่งเชื่อมต่อกันด้วยสะพานใหญ่เซโตะ จังหวัดคางาวะมีเกาะโชโดะ ซึ่งเป็นเกาะที่ใหญ่เป็นอันดับสองในทะเลในเซโตะ และมีเทือกเขาซานูกิเป็นพรมแดนทางทิศใต้ของจังหวัดซึ่งติดกับจังหวัดโทกูชิมะ

## ประวัติศาสตร์
จังหวัดคางาวะในอดีตเป็นพื้นที่ของแคว้นซานูกิ

สมรภูมิสุดท้ายของสงครามเก็มเปคือ ยุทธการที่ยาชิมะ เกิดขึ้นเมื่อ ค.ศ. 1185 ที่ภูเขายาชิมะ ซึ่งปัจจุบันตั้งอยู่ในพื้นที่ของนครทากามัตสึ เมืองหลวงของจังหวัดคางาวะ เป็นสนามรบของการต่อสู้อันโด่งดังที่สุดระหว่างตระกูลเฮเกะ (ตระกูลไทระ) กับตระกูลเก็นจิ (ตระกูลมินาโมโตะ)

จังหวัดคางาวะเป็นส่วนหนึ่งของจังหวัดเอฮิเมะในช่วงระยะเวลาสั้น ๆ ระหว่างเดือนสิงหาคม ค.ศ. 1876 ถึงเดือนธันวาคม ค.ศ. 1888

## ภูมิศาสตร์
จังหวัดคางาวะครอบคลุมพื้นที่ทางตะวันออกเฉียงเหนือของเกาะชิโกกุ มีอาณาเขตทางทิศตะวันตกเฉียงใต้ติดกับจังหวัดเอฮิเมะ และทิศใต้ติดกับจังหวัดโทกูชิมะ โดยเทือกเขาซานูกิทอดยาวตามแนวชายแดนด้านใต้ ในขณะที่ทิศเหนือ ทิศตะวันออก และทิศตะวันตกติดกับแนวชายฝั่งทะเลในเซโตะ ซึ่งฝั่งตรงข้ามเป็นจังหวัดโอกายามะ

ปัจจุบัน จังหวัดคางาวะมีขนาดพื้นที่  ทำให้เป็นจังหวัดที่มีขนาดพื้นที่เล็กที่สุดในประเทศญี่ปุ่น จังหวัดคางาวะเป็นจังหวัดที่มีพื้นที่ค่อนข้างแคบ เนื่องจากตั้งอยู่ระหว่างพื้นที่ภูเขาของเกาะชิโกกุและทะเล

ณ วันที่ 1 เมษายน ค.ศ. 2012 พื้นที่ร้อยละ 11 ของจังหวัดได้รับการกำหนดให้เป็นอุทยานทางธรรมชาติ ได้แก่ อุทยานแห่งชาติเซโตะไนไก และอุทยานธรรมชาติจังหวัดโอตากิ-โอกาวะ

## การเมืองการปกครอง
### เทศบาล
จังหวัดคางาวะประกอบด้วย 8 เทศบาลนคร, 9 เทศบาลเมือง โดยเทศบาลเมืองจะถูกจัดให้อยู่ภายในอำเภอต่าง ๆ ซึ่งมีอยู่ 5 อำเภอ เทศบาลหลายแห่งได้รับการจัดตั้งขึ้นหลัง ค.ศ. 1999 โดยการควบรวมเทศบาลที่มีอยู่เดิม เนื่องจากเป็นความพยายามของรัฐบาลส่วนกลางที่จะลดจำนวนเทศบาลขนาดเล็ก 


ไฟล์:Takamatsu200910cut.JPG|นครทากามัตสึ
ไฟล์:View from Marugame Castle 20170121-1.jpg|นครมารูงาเมะ
ไฟล์:Omotesando of Kotohira-gu16n4410.jpg|เมืองโคโตฮิระ


## เศรษฐกิจ
จังหวัดคางาวะมีผลิตภัณฑ์มวลรวมภายในประเทศ (GDP) ประมาณ 3,802 พันล้านเยน อุตสาหกรรมส่งออกหลักของจังหวัดคางาวะเรียงตามมูลค่าการส่งออก ได้แก่ อุปกรณ์ขนส่ง อุปกรณ์ไฟฟ้า ผลิตภัณฑ์เคมี เครื่องจักรทั่วไป เชื้อเพลิงแร่ สินค้าสำเร็จรูป วัตถุดิบ และอาหาร

## อาหาร
thumb|right|ผู้คนต่อแถวซื้ออูดงในจังหวัดคางาวะ

ซานูกิอูดง (เส้นอูดงชนิดหนึ่ง) เป็นอาหารท้องถิ่นที่มีชื่อเสียงที่สุดของจังหวัดคางาวะ ใน ค.ศ. 2008 มีร้านอุด้งมากกว่า 700 ร้านในจังหวัดนี้เพียงจังหวัดเดียว

นอกจากอูดงแล้ว จังหวัดคางาวะยังมีชื่อเสียงในเรื่อง "*โฮเนะสึกิโดริ*" ซึ่งเป็นน่องไก่ติดกระดูกปรุงรส เมนูนี้มีต้นกำเนิดจากเมืองมารูงาเมะ และปัจจุบันได้กลายเป็นเมนูยอดนิยมในร้านอิซากายะทั่วประเทศ

มะกอกโอลีฟและผลิตภัณฑ์จากมะกอกโอลีฟได้รับการยอมรับว่าเป็นอาหารของจังหวัดคางาวะ เนื่องจากเป็นแห่งแรกในญี่ปุ่นที่ปลูกต้นมะกอกโอลีฟได้สำเร็จ จังหวัดคางาวะจึงมีผลิตภัณฑ์จากมะกอกโอลีฟมาตั้งแต่ ค.ศ. 1908 นอกจากจะได้รับรางวัลทั้งในประเทศและต่างประเทศในด้านคุณภาพของน้ำมันมะกอกแล้ว จังหวัดคางาวะยังได้สร้างแบรนด์อาหารแยกย่อยจากอุตสาหกรรมมะกอกอีกสองแบรนด์ ได้แก่ "เนื้อวัวมะกอก" และ "เนื้อปลาหางเหลืองมะกอก" โดยเป็นการนำของเสียอินทรีย์จากการคั้นมะกอกมาใช้เป็นอาหารสำหรับวัวและปลาหางเหลือง เนื่องจากของเสียจากมะกอกมีโพลีฟีนอลในปริมาณสูง เนื้อสัตว์แต่ละชนิดจึงไม่เกิดออกซิเดชันหรือสูญเสียความสดของสีได้ง่าย

อาหารประจำท้องถิ่นอื่น ๆ ได้แก่ ขนมน้ำตาล*[[วาซัมบง]]*, บะหมี่*[[โซเม็ง]]* และซอสถั่วเหลือง*[[โชยุ]]*

## ประชากรศาสตร์
thumb|พีระมิดประชากรจังหวัดคางาวะ ค.ศ. 2020
ณ เดือนตุลาคม ค.ศ. 2020 จังหวัดคางาวะมีจำนวนประชากรประมาณ 950,244 คน ซึ่งน้อยกว่าจำนวนประชากรในสำมะโนประชากร ค.ศ. 2000 ร้อยละ 0.54 ซึ่งอยู่ที่ 1,022,890 คน พื้นที่ของจังหวัดคือ  และมีความหนาแน่นของประชากร 506.3 คนต่อตารางกิโลเมตร

## การศึกษา
### มหาวิทยาลัย
* มหาวิทยาลัยคางาวะ ในทากามัตสึ
* วิทยาลัยวิทยาศาสตร์สุขภาพจังหวัดคางาวะ
* มหาวิทยาลัยชิโกกุกากูอิง ในเซ็นซือจิ
* มหาวิทยาลัยทากามัตสึ
* มหาวิทยาลัยโทกูชิมะบุนริ ในซานูกิ

## กีฬา
[thumb|[Pikara Stadium|สนามกีฬาพิการะ ในมารูงาเมะ]]
ทีมกีฬาต่อไปนี้มีที่ตั้งอยู่ในจังหวัดคางาวะ

* เบสบอล
** คางาวะโอลีฟกายเนอส์ (Kagawa Olive Guyners)
* บาสเกตบอล
** คางาวะไฟฟ์แอร์โรวส์ (Kagawa Five Arrows) ทากามัตสึ
* ฟุตบอล (ซอกเกอร์)
** คามาตามาเระซานูกิ (Kamatamare Sanuki) ทากามัตสึ
* วอลเลย์บอล
** ชิโกกุเอตตีเอตควีน (Shikoku Eighty 8 Queen)
* ฮอกกีน้ำแข็ง
** คางาวะไอซ์เฟลโลวส์ (Kagawa Ice Fellows)

## การขนส่ง
### รถไฟ
* 20px บริษัทไฟญี่ปุ่นชิโกกุ
** สายเซโตะโอฮาชิ
** สายโยซัง
** สายโดซัง
** สายโคโตกุ
* 20px โคโตเด็ง (รถไฟฟ้าทากามัตสึโคโตฮิระ)
** สายโคโตฮิระ
** สายชิโดะ
** สายนางาโอะ

### ถนน
#### ทางด่วน
[thumb|[ทางด่วนทากามัตสึ ในนครทากามัตสึ]]
* 30px|link=|alt= ทางด่วนเซโตะชูโอ
* 30px|link=|alt= ทางด่วนทากามัตสึ
* 30px|link=|alt= ทางด่วนมัตสึยามะ

#### ทางหลวงแผ่นดิน
[thumb|[ทางหลวงแผ่นดินญี่ปุ่นหมายเลข 11 ในย่านมิมายะ นครทากามัตสึ]]
*  (โทกูชิมะ–ทากามัตสึ–มารูงาเมะ–นีฮามะ–มัตสึยามะ)
* 
*  (ทากามัตสึ–โคโตฮิระ–โคจิ)
* 
* 
* 
* 
* 
* 

### ท่าเรือ
* ท่าเรือทากามัตสึ - เส้นทางเรือเฟอร์รีไปอูโนะ, โทโนโช (เกาะโชโดชิมะ), โคเบะ, นาโอชิมะ
* ท่าเรือมารูงาเมะ
* ท่าเรือทาดตสึ
* ท่าเรือกโทโนโช - เส้นทางเรือเฟอร์รีไปโอกายามะ, ฮิเมจิ, โคเบะ และโอซากะ

### ท่าอากาศยาน
* ท่าอากาศยานทากามัตสึ

## หมายเหตุ

## อ้างอิง

## แหล่งข้อมูลอื่น

*  
* Notes from Shikoku 


คางาวะ
หมวดหมู่:รัฐและดินแดนที่ก่อตั้งในปี พ.ศ. 2431